নেতাকর্মীদের উদ্দেশে তার আরও আহ্বান থাকবে, অতীতে নিজেদের মধ্যে ভুল বোঝাবুঝি থাকলে তা দূর করতে হবে। কারও কোনো অভাব-অভিযোগ থাকলে তা দলীয় ফোরামে আলোচনা করে সমাধানের উদ্যোগ নেয়া হবে। তৃতীয় কোনো পক্ষ যাতে দলের মধ্যে বিভেদ সৃষ্টি করতে না পারে সেদিকে সতর্ক থাকার পরামর্শ থাকবে তার। কাউন্সিলের পরপরই নির্বাহী কমিটি পুনর্গঠন করা হবে। বিগত সময়ে যারা রাজপথে ছিলেন তাদের মূল্যায়ন করা হবে। এবার তরুণদের প্রাধান্য দেয়া হবে বলেও ঘোষণা আসবে। যারা নিষ্ক্রিয় ছিলেন, তাদের দল থেকে বাদ দেয়া হবে না এমন আশ্বাসও দেবেন তিনি।